CELEX: 22006D0106
Language: el
Date: 2006-09-22 00:00:00
Title: Απόφαση της Μεικτής Επιτροπής του ΕΟX αριθ. 106/2006, της 22ας Σεπτεμβρίου 2006 , για την τροποποίηση του παραρτήματος Ι (Κτηνιατρικά και φυτοϋγειονομικά θέματα) της συμφωνίας για τον ΕΟΧ

30.11.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 333/19
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
   
   αριθ. 106/2006
   της 22ας Σεπτεμβρίου 2006
   για την τροποποίηση του παραρτήματος Ι (Κτηνιατρικά και φυτοϋγειονομικά θέματα) της συμφωνίας για τον ΕΟΧ
   Η ΜΙΚΤΗ ΕΠΙΤΡΟΠΗ TOY ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία» και, ιδίως, το άρθρο 98,
   Εκτιμώντας τα ακόλουθα:
   
               (1)
            
            
               Το Παράρτημα I της συμφωνίας τροποποιήθηκε με την απόφαση της Μικτής Επιτροπής του EΟΧ αριθ. 76/2006, της 7ης Ιουλίου 2006 (1).
            
         
               (2)
            
            
               Η οδηγία 2006/13/ΕΚ της Επιτροπής, της 3ης Φεβρουαρίου 2006, για την τροποποίηση των παραρτημάτων Ι και ΙΙ της οδηγίας 2002/32/ΕΚ του Ευρωπαϊκού Κοινοβουλίου και του Συμβουλίου σχετικά με τις ανεπιθύμητες ουσίες στις ζωοτροφές όσον αφορά τις διοξίνες και τα παρόμοια με διοξίνες PCB (2), πρέπει να ενσωματωθεί στη συμφωνία.
            
         
               (3)
            
            
               Ο κανονισμός (ΕΚ) αριθ. 249/2006 της Επιτροπής, της 13ης Φεβρουαρίου 2006 , για την τροποποίηση των κανονισμών (ΕΚ) αριθ. 2430/1999, (ΕΚ) αριθ. 937/2001, (ΕΚ) αριθ. 1852/2003 και (ΕΚ) αριθ. 1463/2004 όσον αφορά τους όρους έγκρισης ορισμένων προσθέτων ζωοτροφών τα οποία ανήκουν στην ομάδα των κοκκιδιοστατικών και άλλων φαρμακευτικών ουσιών (3), πρέπει να ενσωματωθεί στη συμφωνία.
            
         
               (4)
            
            
               Ο κανονισμός (ΕΚ) αριθ. 252/2006 της Επιτροπής, της 14ης Φεβρουαρίου 2006, για τη χορήγηση μόνιμης άδειας κυκλοφορίας για ορισμένες πρόσθετες ύλες ζωοτροφών και την προσωρινή έγκριση νέας χρήσης ορισμένων πρόσθετων υλών που έχουν ήδη εγκριθεί για χρήση στις ζωοτροφές (4), πρέπει να ενσωματωθεί στη συμφωνία.
            
         ΑΠΟΦΑΣΙΖΕΙ:
   Άρθρο 1
   Το κεφάλαιο II του παραρτήματος Ι της συμφωνίας τροποποιείται ως εξής:
   
               1.
            
            
               Στο σημείο 1ια (Κανονισμός (ΕΚ) αριθ. 2430/1999 της Επιτροπής) προστίθεται η ακόλουθη περίπτωση:
               
                           «—
                        
                        
                           
                              32006 R 0249: Κανονισμός (ΕΚ) αριθ. 249/2006 της Επιτροπής, της 13ης Φεβρουαρίου 2006 (ΕΕ L 42 της 14.2.2006, σ. 22).»
                        
                     
         
               2.
            
            
               Στο σημείο 1κα (Κανονισμός (ΕΚ) αριθ. 937/2001 της Επιτροπής), στο σημείο 1μδ (Κανονισμός (ΕΚ) αριθ. 1852/2003 της Επιτροπής) και στο σημείο 1νδ (Κανονισμός (ΕΚ) αριθ. 1463/2004 της Επιτροπής) προστίθεται το ακόλουθο κείμενο:
               «, όπως τροποποιήθηκε από:
               
                           —
                        
                        
                           
                              32006 R 0249: Κανονισμός (ΕΚ) αριθ. 249/2006 της Επιτροπής, της 13ης Φεβρουαρίου 2006 (ΕΕ L 42 της 14.2.2006, σ. 22).»
                        
                     
         
               3.
            
            
               Μετά το σημείο 1οα (Κανονισμός (ΕΚ) αριθ. 2036/2005 της Επιτροπής) παρεμβάλλεται το ακόλουθο σημείο:
               
                           «1οβ
                        
                        
                           
                              32006 R 0252: Κανονισμός (ΕΚ) αριθ. 252/2006 της Επιτροπής, της 14ης Φεβρουαρίου 2006, για τη χορήγηση μόνιμης άδειας κυκλοφορίας για ορισμένες πρόσθετες ύλες ζωοτροφών και την προσωρινή έγκριση νέας χρήσης ορισμένων πρόσθετων υλών που έχουν ήδη εγκριθεί για χρήση στις ζωοτροφές (ΕΕ L 44 της 15.12.2006, σ. 3).»
                        
                     
         
               4.
            
            
               Στο σημείο 33 (οδηγία 2002/32/ΕΚ του Ευρωπαϊκού Κοινοβουλίου και του Συμβουλίου) προστίθεται το ακόλουθο εδάφιο:
               
                           «—
                        
                        
                           
                              32006 L 0013: Οδηγία 2006/13/ΕΚ της Επιτροπής της 3ης Φεβρουαρίου 2006 (ΕΕ L 32 της 4.2.2006, σ. 44).»
                        
                     
         Άρθρο 2
   Τα κείμενα των κανονισμών (ΕΚ) αριθ. 249/2006 και 252/2006 καθώς και της οδηγίας 2006/13/ΕΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 23 Σεπτεμβρίου 2006, υπό την προϋπόθεση ότι έχουν πραγματοποιηθεί προς τη Μικτή Επιτροπή του ΕΟΧ όλες οι κοινοποιήσεις που προβλέπει το άρθρο 103 παράγραφος 1 της συμφωνίας (5).
   Άρθρο 4
   Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 22 Σεπτεμβρίου 2006.
      
         
            Για τη Μικτή Επιτροπή του ΕΟΧ
         
         
            Η Πρόεδρος
         
         Oda Helen SLETNES
         
      
   
   
      (1)  ΕΕ L 289 της 19.10.2006, σ. 1.
   
      (2)  ΕΕ L 32 της 4.2.2006, σ. 44.
   
      (3)  ΕΕ L 42 της 14.2.2006, σ. 22.
   
      (4)  ΕΕ L 44 της 15.2.2006, σ. 3.
   
      (5)  Δεν έχουν αναφερθεί συνταγματικές απαιτήσεις.